Soccer City, ook bekend as Eerste Nasionale Bank-stadion ("First National Bank Stadium" of kort "FNB Stadium") is oorspronklik in 1987 opgerig, maar dekades later herbou en aansienlik uitgebrei ter geleentheid van die Sokkerwêreldbekertoernooi van 2010 wat in Suid-Afrika gehou is. Dit is ook tydens die Afrikanasiesbeker 1996 en die Afrikanasiesbeker 2013 ingespan. Die inspirasie vir die nuwe argitektoniese styl was die kalbas, die harde, gedroogde en uitgeholde dop van die kalbasplant ("Legenaria vulgaris") se ryp vrug waarin swart Suid-Afrikaners vroeër vloeistowwe soos water, melk en bier bewaar het.